Փորձ է արվում ներկայացնելու, թե իբր Մարտի 1-ի կազմակերպիչների բացահայտմանը և դատապարտմանն ուղղված իշխանության քայլերը ոչ այլ ինչ են, քան Արցախի սահմանների անձեռնմխելիությունը թուլացնելուն միտված քայլ: Հրամցվում է, որ Քոչարյանի կալանավորումը ոչ թե 3-րդ Հանրապետության ամենամեծ հանցագործությունը բացահայտելուն միտված քայլ է, այլ Արցախի անվտանգությունը միտումնավոր թուլացնելու ծրագրավորված դեմարշ: Տարիների ընթացքում Ռոբերտ Քոչարյանը և Սերժ Սարգսյանն այնքան են հարստահարել Հայաստանը և Արցախը, որ իրենք էլ են սկսել իրենց նույնացնել պետության հետ, հավատալ՝ իրենց անվտանգությունը և Արցախի անվտանգությունը փոխլրացնող և օրգանապես կապված երևույթներ են: